Z A P I S N I K

3. sjednice Upravnog odbora HKSP

održanog dana 27. lipnja 2023. online

Nazočni uživo: Nives Butorajac, Sanja Risek, Katarina Sikirić Lukić i Alma Rovis Brandić

Nazočni na daljinu: Iva Ramljak i Gordan Hosni

Predloženi Dnevni red je prihvaćen:

1. Istek ugovora s PR agencijom

2. Inicijativa sekcije socijalne skrbi

3. Inicijativa sekcije zdravstva

4. Priznavanje inozemnih kvalifikacija

5. Najava 2. KOKOSS konferencije

6. Razno

Ad 1. Dogovoreno je da nećemo produžiti ugovor po isteku 30.lipnja 2023. a najesen ćemo s Misi agencijom razmotriti opcije suradnje.

Ad 2. Daje se podrška inicijativi sekcije socijalne skrbi i predlaže:

* Zamoliti sekciju da sažeto napišu prijedloge te će ih tajništvo poslati svim članovima
* Podržava se sve prijedloge koji su usmjereni volonterskoj sustručnjačkoj podršci
* Mogućnost osnivanja timova unutar članstva Komore te ponuditi podršku drugima, uz naknadu, npr. grupi socijalnih pedagoga uz simboličnu naknadu, organizacijama ili drugim profilima stručnjaka uz tržišnu naknadu iz koje bi se platilo izvoditelje
* Pozvati na suradnju Hrvatsku komoru socijalnih radnika i Hrvatsku komoru psihologa te dati zajednički prijedlog MROSP-u za pružanjem stručne pomoći ustanovama iz sustava, uz naknadu

Ad. 3. podržava se inicijativa sekcije zdravstva

Ad 4. sukladno Pravilniku o uvjetima za priznavanje inozemnih stručnih kvalifikacija za obavljanje regulirane profesije – socijalni pedagog u svrhu poslovnog nastana u Republici Hrvatskoj, NN 148/2022, koji u čl. 7, st. 5 navodi da se u Povjerenstvo imenuju četiri ovlaštena socijalna pedagoga koji najmanje pet godina obavljaju socijalnopedagošku djelatnost, odlučeno je da će se Povjerenstvo proširiti za dva člana koja ispunjavaju navedene uvjete. Na taj način bi ostali svi dosadašnji članovi koji savjesno obavljaju posao. Također, podržava se organiziranje ispita prema područjima, a ne pojedinačnim ispitima.

Ad. 5. Druga konferencija KOKOSSa planirana je za 22.-25. veljače 2024., u Dubrovniku. Sukladno online konzultacijama, kao zamjenik predsjednice u organizacijskom odbor predložen je Krešimir Makvić koji je i lani sudjelovao u organizaciji, a kao predstavnik u Programskom odboru Toni Maglica.

Ad. 6. Razno:

* Nakon konzultacija s pravnicom zaključeno je da nema prepreke osnivanju studentske sekcije pri Komori. O svemu će brigu voditi Nives Butorajac.
* Povjerenstvo za stručno usavršavanje je izradilo obrasce za prijavu skupova, čemu se daje podrška